**OSNOVNA ŠKOLA OPUZEN**

**S. S. KRANJČEVIĆA 11**

**20355 OPUZEN**

**TEL.: 020/671-133**

**OBAVIJEST O TERMINIMA TESTIRANJA ZA DJECU DORASLU ZA UPIS U 1. RAZRED OSNOVNE ŠKOLE OPUZEN ZA ŠK. GOD. 2023./24.**

Poštovani roditelji budućih prvašića,

ovim putem vas obavještavamo o terminima i načinima testiranja djece za upis u prvi razred za školsku godinu 2023./24. Polazak u školu je za dijete, a i za njegove roditelje, jedan od važnih trenutaka u životu. Prije polaska u školu vrlo je važno procijeniti zrelost djeteta za školu. Tome služe liječnički pregled, pismeno i usmeno testiranje koje provodi Stručno povjerenstvo za utvrđivanje psihofizičkog stanja djeteta Osnovne škole Opuzen.

Molimo Vas:

* **Za laboratorij potrebno je donijeti zdravstvenu iskaznicu i prvi jutarnji urin. Djeca prije vađenja krvi smiju jesti i piti.**
* **Za liječnički pregled kod školske liječnice dr. Dragice Musulin u Domu zdravlja Metković obavezno ponijeti iskaznicu cijepljenja, zubnu putovnicu (nalazi se u internetskom sustavu izabranog stomatologa) i sve specijalističke nalaze, ako dijete ima neku kroničnu bolest ili nalaze okulista, ako nosi naočale.**
* **Preporučuje se napraviti okulistički nalaz prije dolaska u ambulantu školske medicine, ukoliko dijete nije s 4 godine išlo kod okuliste na preventivni pregled otkrivanja slabovidnosti.**
* **Na usmeni dio testiranja ponijeti nalaze stručnjaka, ako ih je dijete pohađalo (logopedski, psihološki, edukacijsko rehabilitacijski nalazi).**
* **U slučaju bolesti djeteta, roditelj/skrbnik treba kontaktirati školu kako bismo dogovorili novi termin testiranja. Za eventualne nejasnoće ili upite možete kontaktirati na e-mail:** **pedagog@os-opuzen.skole.hr** **ili na broj telefona: 020/671-133.**

Pedagoginja Monika Butigan